बिजनी, 17 अक्ट’बर : थांनाय सक्रुबारखालि मोनानि समाव चिरांनि बिजनी बिष्णुपुराव सिखाररिजों लोब्बा थानाय सासे सुबुंखौ हाग्रा बिफाना हमना मोनदों। हाग्रा बिफान आरो 15नं BN SSB नि जुथायै नागिरनायाव मोसा बिगुरजों लोगोसे स्यामसुल हक(22) मुंनि सासे सिखारि हमनो मोनदों। लावख्रिगुरि गामियाव गावनि न’आवनो हमनो मोनो सिखारिखौ। हाग्रा बिफाना मिथिहोनाय बादिब्ला सिखारिखौ कर’ना टेस्टनि थाखाय सिगांग्रो काजलगावआव थानाय जोहोलाव सोमब्ला बसुमतारी सरकारि देहा फाहामसालियाव थिसननायनि उनाव बिजिरसालियाव लाबोनाय जागोन। एरैहाय बिफाना सन्देह खालामदोंदि मोसानि‌ बिगुरा मानास माहारियारि हाग्रामानि।